CELEX: 31989D0481
Language: el
Date: 1989-07-25 00:00:00
Title: 89/481/ΕΟΚ: Απόφαση της Επιτροπής της 25ης Ιουλίου 1989 για τροποποίηση της οδηγίας 89/244/ΕΟΚ που επιτρέπει σε ορισμένα κράτη μέλη να προβλέπουν παρεκκλίσεις από ορισμένες διατάξεις της οδηγίας 77/93/ΕΟΚ όσον αφορά τις πατάτες για ανθρώπινη κατανάλωση καταγωγής Τουρκίας

Avis juridique important

|

31989D0481

89/481/ΕΟΚ: Απόφαση της Επιτροπής της 25ης Ιουλίου 1989 για τροποποίηση της οδηγίας 89/244/ΕΟΚ που επιτρέπει σε ορισμένα κράτη μέλη να προβλέπουν παρεκκλίσεις από ορισμένες διατάξεις της οδηγίας 77/93/ΕΟΚ όσον αφορά τις πατάτες για ανθρώπινη κατανάλωση καταγωγής Τουρκίας  

Επίσημη Εφημερίδα αριθ. L 235 της 12/08/1989 σ. 0032 - 0032

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 25ης Ιουλίου 1989  για τροποποίηση της οδηγίας 89/244/ΕΟΚ που επιτρέπει σε ορισμένα κράτη μέλη να προβλέπουν παρεκκλίσεις από ορισμένες διατάξεις της οδηγίας 77/93/ΕΟΚ όσον αφορά τις πατάτες για ανθρώπινη κατανάλωση καταγωγής Τουρκίας  (Τα κείμενα στη γερμανική, τη γαλλική και την ολλανδική γλώσσα είναι τα μόνα αυθεντικά)  (89/481/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα (1), όπως τροποποιήθηκε τελευταία από την οδηγία 89/359/ΕΟΚ (2), και ιδίως το άρθρο 14 παράγραφος 3 και το άρθρο 17,  τα αιτήματα που υπέβαλαν το Βέλγιο, η Ομοσπονδιακή Δημοκρατία της Γερμανίας, το Λουξεμβούργο και οι Κάτω Χώρες,  Εκτιμώντας:  ότι βάσει των διατάξεων της οδηγίας 77/93/ΕΟΚ οι κόνδυλοι πατάτας εισαγωγής Τουρκίας, δεν είναι κατ' αρχήν, δυνατόν να εισάγονται στην Κοινότητα επειδή υπάρχει κίνδυνος εισαγωγής εξωτικών ασθενειών της πατάτας οι οποίες είναι άγνωστες στην Κοινότητα·  ότι, εντούτοις, το άρθρο 14 παράγραφος 3 της εν λόγω οδηγίας επιτρέπει παρεκκλίσεις από τον κανόνα αυτό, σε περίπτωση που είναι αποδεδειγμένο ότι δεν υπάρχει κίνδυνος διάδοσης επιβλαβών οργανισμών·  ότι με την απόφασή της 89/244/ΕΟΚ (3) η Επιτροπή χορήγησε τέτοιες παρεκκλίσεις με αναθεωρημένους όρους όσον αφορά τις πατάτες για ανθρώπινη κατανάλωση καταγωγής Τουρκίας·  ότι η εν λόγω απόφαση που δίνει αυτή την εξουσιοδότηση θα λήξει στις 15 Μαΐου 1989·  ότι λόγω των δυσμενών κλιματολογικών συνθηκών θα καθυστερήσει η συγκομιδή των πατατών στην περιοχή των Αδάνων· ότι, συνεπώς, οι παραδόσεις δεν μπορούν να τελειώσουν μέχρι την προαναφερθείσα ημερομηνία της 15ης Μαΐου 1989·  ότι η προαναφερθείσα ημερομηνία της 15ης Μαΐου 1989 πρέπει να αντικατασταθεί από μια μεταγενέστερη ημερομηνία·  ότι η Μόνιμη Φυτοϋγειονομική Επιτροπή δεν διατύπωσε γνώμη μέσα στην προθεσμία που έχει ορισθεί·  ότι, ως εκ τούτου, η Επιτροπή υπέβαλε στο Συμβούλιο πρόταση σχετικά με τα μέτρα που πρέπει να ληφθούν·  ότι το Συμβούλιο δεν έκρινε μέτρα μέσα στις 15 ημέρες από την ημερομηνία κατά την οποία έχει επιληφθεί του θέματος, αλλά ούτε απέρριψε τα προτεινόμενα μέτρα με απλή πλειοψηφία,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο άρθρο 2 της αποφάσεως 89/244/ΕΟΚ η ημερομηνία «15 Μαΐου 1989» αντικαθίσταται από εκείνη της «15 Ιουνίου 1989».  Άρθρο 2  Η παρούσα απόφαση απευθύνεται στο Βασίλειο του Βελγίου, την Ομοσπονδιακή Δημοκρατία της Γερμανίας, το Μεγάλο Δουκάτο του Λουξεμβούργου και το Βασίλειο των Κάτω Χωρών.  Βρυξέλλες, 25 Ιουλίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 26 της 31. 1. 1977, σ. 20.  (2) ΕΕ αριθ. L 153 της 6. 6. 1989, σ. 28.  (3) ΕΕ αριθ. L 99 της 12. 4. 1989, σ. 26.